Канцэрт распачаўся а 14-й. Але пэўны ажыятаж панаваў у Маладзечне яшчэ зранку. На пешаходнай вуліцы Прытыцкага, дзе процьма лавачак і зручны для спатканняў вялікі гадзіннік на каваным слупе, адна бабуля цярпліва, але настойліва даводзіла другой, што сённяшні канцэрт прапусціць нельга, бо выступаць будуць лепшыя з лепшых. У цудоўнай кнігарні крамніцы перажывалі, што сёння для іх — рабочы дзень і ў Палац яны не патрапяць. Словам, “на разагрэве” перад канцэртам у мяне былі і горад, і гараджане.